सेवानिवृत्त 12 शासकीय सेवकों का किया सम्मान
नीमच | जिले में शासकीय कार्यालयों से फरवरी में सेवानिवृत्त हुए 12 शासकीय सेवकों का कलेक्टोरेट सभा कक्ष में सम्मान समारोह हुआ। कलेक्टर रजनीश श्रीवास्तव ने शाॅल-श्रीफल भेंट कर सम्मान किया और जीपीओ व पीपीओ भी सौंपे। जिला पेंशन कार्यालय व जिला पेंशनर व सेवानिवृत महासंघ द्वारा आयोजित कार्यक्रम में सेवानिवृत शिक्षक गोवर्धन मजावदिया, ग्रामीण कृषि विकास अधिकारी रमेशचंद्र चौहान, प्रधानाध्यापक घनश्याम यादव, शब्बीर हुसैन मेवाती, सहायक शिक्षक सोफिया पठान, हेल्पर शिवदान लाखा, भृत्य श्यामसुंदर बोराना, रमेशचंद्र खरे, शिक्षक गीतादेवी व्यास, कलावती टेलर काे पेंशन प्रकरण संबंधी जीपीएफ व पीपीओ दिए गए। सहायक पेंशन अधिकारी एसके भारती, पेंशनर्स संघ के जिलाध्यक्ष एमएम जाधव, सचिव आरएस पुरोहित, हेमलता धाकड़, शंकरलाल पंवार, पारस भंडारी, एमएल माहेश्वरी, रामचंद्र डाबर सहित अधिकारी-कर्मचारी उपस्थित थे।
hin_Deva hin_Deva